  Виталий Пронин «Шулдыр ӝыт» ансамбльысь ненег куара - Эльвира Панченко - 8-тӥ Мартлы дась: кильтро дэрем вуремын, выль кырӟанъёс гожтэмын, квартира выльдэмын.Удмурт егит кырӟасьёс сцена дӥсь ласянь йырзэс зол тӥяло. Та ласянь Панченколы юртто Интернет но газет-журналъёс. Отысь Эльвира кунгожсьӧр артистъёслэсь аспӧртэмлыко образзэс шедьтэ но, соку ик вуриськисьлы Наиля Нуриевалы вазиське.Собере Наиляен ӵош дӥсь малпаськомы, - вера кырӟась. - Али кильтро костюм пӧрмытймы. Сьӧд чилясь кулэсь со. Туж вакчи. Мугор вылын тач-тач пуке. Ульчаетй та дисен уд ветлы, нош сцена вылын - чапак интыяз. Учкись азе потан дэремъёсмес сак утьыса возиськомы. Угось соослы уксё трос кошке. Огез ичизэ 3 сюрс манет тыр усе.Костюм сяна, Эльвиралэн выльдӥськиз квартираысьтыз огез сэрегез но. Комнатаязы чильк-вальк ремонт лэсьтӥллям - вол-вол, яркыт луиз, вера нылмурт.Панченколэн вордиськизы на 2 выль кырӟанъёсыз. Михаил Михайловлэн кылбурезлы со гур гожтэм. Кыкетӥ гурезлы чуръёс Дарали Лели дасям. Кыкез но ужез сӥземын, пе, яратонлы.Ольга Корепанова Туспуктӥз Н. Сметанина Теги: Егитъёс супыльтонсэрег Удмурткунфилармония  